Áktion lentoasema

Áktion lentoasema (kreik. Κρατικός Αερολιμένας Ακτίου, Kratikós Aeroliménas Aktíou, IATA: PVK, ICAO: LGPZ, YPA: KAAK) on kansallinen lentoasema Áktio-Vónitsan kunnassa lähellä Prévezan kaupunkia läntisessä Kreikassa. Lentoasema on ollut käytössä vuodesta 1968. Se on uusittu vuosina 1988 ja 2003. Lentokentän kiitotien pituus on 2 871 metriä ja leveys 45 metriä. Lentokenttä on rakennettu Áktion niemelle noin kolmen metrin korkeuteen merenpinnasta. Kenttä toimii muun muassa Prévezan alueen sekä läheisen Lefkaksen saaren kenttänä. Aegean Airlines lentää kentälle Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella. Prévezaan on kentältä matkaa noin neljä kilometriä ja Lefkaksen kaupunkiin noin 20 kilometriä. Lähteet Aiheesta muualla Kuvia tai muita tiedostoja aiheesta Áktion lentoasema Wikimedia Commonsissa